România

Consiliul Local al comunei Sagna

Judeţul Neamţ

P R O C E S – V E R B A L

Încheiat astăzi 29.09.2017, în cadrul şedinţei ordinare a Consiliului local al comunei Sagna.

Adunarea a fost legal convocată, prin Dispoziţia Primarului nr.168 din 25.09.2017, consilierii luând act de problemele propuse la ordinea de zi, prin intermediul invitaţiei. Convocatorul s-a afişat la loc vizibil, la sediul unităţii, astfel încât cetăţenii interesaţi să cunoască şi să participe la lucrările acestei şedinţe.

Prezenţa s-a făcut de secretarul unităţii, Lungu Teodora, fiecare consilier semnând în registrul de prezenţă, constatându-se că sunt prezenţi 14 consilieri în funcţie, lipsind motivat d-nul consilier Blaj Eduard-Cătălin. Adunarea fiind legal constituită poate să-şi înceapă lucrările cuprinse la ordinea de zi.

Domnul preşedinte de şedinţă dă citire ordinii de zi.

1. Proiect de hotărâre privind înfiinţarea Serviciului Public Local de Gospodărie Comunală la nivelul comunei Sagna.

Iniţiator Primarul comunei, Iacob Gheorghe

1. Proiect de hotărâre privind rectificarea bugetului local pe anul 2017.

Iniţiator Primarul comunei, Iacob Gheorghe

1. Proiect de hotărâre privind aprobarea contului de execuţie bugetar, la data de 30.06.2017.

Iniţiator Primarul comunei, Iacob Gheorghe

1. Proiect de hotărâre privind aprobarea angajării de asistenţi persoanli ai persoanelor cu handicap grav.

Iniţiator Primarul comunei, Iacob Gheorghe

1. Proiect de hotărâre privind aprobarea proiectului organigramei şi statului de funcţii de la nivelul unităţii.

Iniţiator Primarul comunei, Iacob Gheorghe

1. Proiect de hotărâre privind aprobarea proiectului planului de ocupare a funcţiilor publice pe anul 2018.

In iţiator Primarul comunei, Iacob Gheorghe

1. Proiect de hotărâre privind completarea domeniului privat al comunei Sagna.

Iniţiator Primarul comunei, Iacob Gheorghe

1. Proiect de hotărâre privind aprobarea Planului Opereativ de Acţiune pe timpul pe timpul iernii 2017-2018 al comunei Sagna, judeţul Neamţ.

Iniţiator Primarul comunei, Iacob Gheorghe

1. Proiect de hotărâre privind desemnarea reprezentanţilor consiliului local pentru consiliul de administraţie al Şcolii Gimnaziale, comuna Sagna.

Iniţiator Primarul comunei, Iacob Gheorghe

10. Întrebări şi interpelări, cereri, adrese, prezentarea procesului verbal al şedinţei precedente.

Se supune la vot ordinea de zi. Votarea s-a făcut prin ridicare de mâini, nefiind voturi contra sau abţineri, se declară aprobată, în forma prezentată.

Se dă citire primului proiect al ordinii de zi, respectiv proiectul de hotărâre privind înfiinţarea Serviciului Public Local de Gospodărie Comunală la nivelul comunei Sagna. Se dă cuvântul domnului veceprimar pentru a prezenta raportul. Acesta arată că acest serviciu nu implică noi angajări ci este reorganizat compartimentul de salubrizare, incluzându-se şi postul de tractorist. În total vor fi 7 posturi. Ulterior aprobării acestui serviciu vom trimite la specializare şi un buldozerist.

Domnul primar arată că , probabil, în jurul datei de 20.10.2017, vom aproba preţul de referinţă pentru utilajul solicitat prin program. În acest moment avem o cotă repartizată de 67 mii- se crede vă ne vom încadra în aceste fonduri.

Domnul preşedinte de şedinţă constată că nu sunt înscrieri la cuvânt, la acest punct, supune la vot proiectul.

Votarea s-a făcut prin ridicare de mâini, nefiind voturi contra sau abţineri, întrunindu-se cvorumul de voturi necesar, se declară aprobat, cu cele 14 voturi pentru, în forma prezentată.

La punctul doi al ordinii de zi avem rectificarea bugetului local. Se dă cuvântul contabilului unităţii, Adăscăliţei Camelia. Aceasta arată că se impune rectificarea bugetului la capitolul privind finanţarea drepturilor asistenţilor persoanelor cu handicap. Rectificarea constă în diminuarea sumei de la capitolul îndemnizaţii şi trecerea acesteia la capitolul de salarii.

Domnul preşedinte arată că doamna contabil a prezentat şi în cadrul comisiilor pe domenii de specialitate calculul efectuat şi suma rezultată.

Se supune la vot proiectul de hotărâre. Votarea s-a făcut prin ridicare de mâini, nefiind voturi contra sau abţineri, se declară aprobat, în forma prezentată, având 14 voturi pentru.

Următorul proiect de hotărâre priveşte contul de execuţie bugetară, la data de 30.06.2017.

Se dă cuvântul contabilului pentru a prezenta raportul întocmit. Se arată că nivelul încasărilor şi plăţilor efectuate este în procent de 68,70%. Nivelul cel mai scăzut al încasărilor este la capitolul amenzi, motivat de faptul că avem o persoană cu un domiciliu flotant de peste 20 de ani, şi care primeşte amenzi la Bucureşti, unde prestează diverse activităţi nelegale. După care sunt expediate la domiciliul acesteia. Un alt capitol codaş este cel al concesiunilor, unde avem debite neâncasate de la unităţi în insolvenţă. Se depun eforturi pentru a se încasa debitele de la toate capitolele bugetare, prin întocmirea dosarelor necesare. Se mai arată că anul acesta, la rectificare de buget, unitatea nu a primit nici o sumă.

Domnul preşedinte constată că nu sunt înscrieri la cuvânt, supune la vot acest proiect de hotărâre. Votarea s-a făcut prin ridicare de mâini, nefiind voturi contra sau abţineri, întrunindu-se cvorumul de voturi, se declară aprobat, în forma prezentată, cu cele 14 voturi pentru.

Proiectul nr.4 priveşte aprobarea angajării unui număr de 25 asistenţi persoane cu handicap, existând fondurile necesare, urmare rectificării aprobate şi a solicitărilor bolnavilor, respectiv a asistenţilor agreaţi de aceştia.

Nefiind înscrieri la cuvânt, se supune la vot proiectul de hotărâre. Votarea s-a făcut prin ridicare de mâini, nefiind voturi contra sau abţineri, se declară aprobat, în forma consemnată, cu cele 14 voturi pentru.

Proiectul de hotărâre privind aprobarea proiectului organigramei şi statului de funcţii la nivel de unitate.

Secretarul unităţii arată că nu se modifică numărul de posturi ci se face o reorganizare, în sensul înfiinţării Serviciului de gospodărire comunală iar compartimentul de secretariat, resurse umane, registrul agricol, stare civilă şi asistenţă socială se împarte în două compartimente. În ceea ce priveşte schimbarea nivelului posturilor se propun 3 modificări, în cazul posturilor vacante.

Domnul preşedinte de şedinţă, constată că nu sunt înscrieri la cuvânt, supune la vot proiectul de hotărâre.

Votarea s-a făcut prin ridicare de mâini, nefiind voturi contra sau abţineri, se declară aprobat, în forma consemnată, cu cele 14 voturi pentru.

Următorul punct al ordinii de zi – proiectul planului de ocupare a funcţiilor publice pe anul 2018.

Secretarul unităţii arată că în proiectul planului s-a prevăzut scoaterea la concurs a funcţiilor vacante. În condiţiile existenţei fondurilor necesare şi a celorlalte condiţii se vor propune scoaterea la concurs, în anul 2018.

Nu sunt înscrieri la cuvânt şi se trece la supunerea la vot. Votarea s-a făcut prin ridicare de mâini, nefiind voturi contra sau abţineri, întrunind cvorumul de voturi necesar, se declară aprobat- în forma prezentată.

Punctul nr. 7 cuprinde proiectul de hotărâre privind completarea domeniului privat al comunei Sagna cu o suprafaţă de teren.

Domnul primar arată că acest teren se află în intravilan sat Sagna, a mai făcut obiectul unei cereri de închiriere, dar nu s-a dat curs atunci.

Domnul Divile Sergiu, intervenind arată că trebuie să fim atenţi şi să nu creiem un precedent.

Domnul primar arată că mai avem de rezolvat câteva cereri, pe viitor vom urmări ca acestea să se rezolve, fiecare intrând în legalitate.

Se supune la vot acest proiect de hotărâre. Votarea s-a făcut prin ridicare de mâini, întrunindu-se cvorumul de voturi, respectiv 14 voturi pentru, se declară aprobat, în forma prezentată.

La punctul 8 avem proiectul de hotărâre privind aprobarea Planului Operativ de Acţiune pe timpul iernii 2017-2018, al comunei Sagna.

Domnul preşedinte de şedinţă dă citire raportului anexat, nefiind înscrieri la cuvânt, se supune la vot. Votarea s-a făcut prin ridicare de mâini, nefiind voturi contra sau abţineri, întrunindu-se cvorumul de voturi necesar, se declară aprobat, în forma prezentată.

Ultimul proiect al ordinii de zi – desemnarea reprezentanţilor C.L. în Consiliul de Administraţie al Şcolii Gimnaziale Sagna.

Domnul primar arată că se merge pe aceleaşi propuneri, ca în anul precedent, doamna Bulai şi domnul Simon Petru.

Se supune la vot, votându-se prin ridicare de mâini, întrunindu-se cvorumul de 14 voturi pentru, se aprobă în forma prezentată.

Domnul primar arată că la şcoală a ieşit un scandal, poate cei desemnaţi pot da relaţii?

Domnul Simon Petru arată că la şcoală este o discuţie pe tema decontării un ui curs al contabilului unităţii. Aceasta a fost plecată la un curs de contabilitate, la mare, cursul a constat 900 lei iar cazarea 2600 lei, la hotel de 4 stele. În cadrul şedinţei s-a arătat că acest curs putea să fie urmat şi la nivel de judeţ şi că suma pentru cazare este prea mare. Multe cadre nici nu ştiau că se alocă o sumă de 5000 lei, pentru cursuri. Majoritatea îşi plătesc aceste cursuri din fonduri proprii, ceea nu este corect, unii consumă tot fondul iar alţii nici nu ştiu. De aici domnul director a refuzat semnarea ordinului de plată.

Doamna contabil arată că este necesar ca aceste cursuri de contabilitate să fie urmare. Sunt multe noutăţi şi trebuie cunoscute, altfel nu putem raporta datele şi se resping de Finanţe.

Domnul primar arată că va discuta şi analiza problema. De altfel, la şcoala Sagna s-a pierdut un cadrul didactic metodist dar l-au câştigat alţii, iar noi am rămas cu cadre ieşite la pensie.

Domnul Simon Petru arată că doamna Handuc nu mai avea suficiente ore şi trebuia să le completeze cu informatică, nu a considerat că este pregătită şi pentru acest lucru, de aceea a plecat.

Domnul preşedinte invită consilierii să treacă la ultimul punct – întrebări interpelări şi prezentarea proceselor verbale ale şedinţelor precedente.

Domnul Simon Petru aduce în atenţia consilierilor solicitarea domnului profesor Oprea, profesor de istorie. Acesta solicită repartizarea unei sume, maxăm 5000 lei, pentru pregătirea sărbătorii centenarului din anul 2018. Suma este modică şi se va folosi pentru procurarea de steguleţe, insigne şi alte obiecte strict necesare.

Domnul Leonte Neculai solicită domnului primar să dicute cu patronul de la transportul local – să aprobe prelungirea traseului autobuzului spre Vulpăşeşti, la cursa de la ora 12,00.

Domnul Primar arată că, în ceea ce priveşte proiectul de aducţiune a gazului metan, avem nevoie de aprobarea Gărzii de Mediul, cu sediul la Suceava, pentru a trece peste podul de peste Siret. Vom vedea ce soluţie vom găsi cu proiectantul.

În altă ordine de idei se arată că în ziua de 1.10.2017 va avea loc la Bîra – Ziua comunei - Ziua recoltei, având invitaţie, fiind aşteptaţi toţi doritorii. Aceasta se organizează în colaborare cu Consiliul Judeţean dar totul este funcţie de fondurile avute la dispoziţie.

Domnul Blaj Maricel arată că vecinul său- Ciocan Iojă, întreabă când se va asfalta şi străduţa lor?

Domnul primar arată că toate străduţele sunt în atenţie, dar funcţie de fonduri vom demara proiectele.

Se supun la vot procesele verbale ale ultimilor 2 şedinţe ale consiliului local. Nefiind obiecţiuni acestea se apobă cu cele 14 voturi pentru, în forma consemnată.

Doamnul preşedinte de şedinţă constată că ordinea de zi s-a epuizat şi declară închise lucrările acestei şedinţe.

Preşedinte de şedinţă,

Consilier , Bortoş Teodort

Intocmit,

Secretar, Lungu Teodora